JESEN

Jesen –

kostanji namesto oči

in hladna jutra

na koncu olistanih poti

in težki plugi

predzimskih skrbi

in mračni kriki srca,

ki na dežju stoji ...

Jesen,

prehitevalni pasovi molče ...

Blindirane besede

in svečke, ki prehitro dogore

na novembrskih grobovih

ljubezni, ki je umrla zastonj

in osamljen poljub,

ki čaka, da bo kdo prišel ponj ...

Jesen

in drevesa brez oblek

in siva prostitucija neba

in v prsih prvi sneg;

tu pa tam kdo stika po smeteh,

ne da bi vedel, kaj počne,

in koledar osivi

in ljubezen je

jesen ...